  Туспуктэм: Полина Уразова Майя Бывальцева 2023-тӥ арын Удмуртиын 20 сюрс гектар музъемъёсты грут возёс удысэ берыктыны чаклало. Со Воткалэн но Сарапуллэн интывылзы быдӟагес луэ, пусйиз элькунлэн тӧроез Александр Бречалов Телеграм-каналаз. Кияса ёрос 3 сюрс гектарез берыктыны ужпум пуктӥз, Ува ёрос – 2,4 сюрс гектарез, Каракулино ёрос – 2,1 гектарез. « Музъемез уже берыткон – со ватсаса гыроно-кизёно муос, озьыен, ватсаса ю тысь но йӧл басьтыны луонлык » Александр Бречалов, Удмуртилэн тӧроез 2022-тӥ арын 13 сюрс гектар котыр музъемъёсты гурт возёсэ берыктӥзы, со чакламлэсь 2 сюрс гектарлы уногес. Котькинлэсь трос – Вотка, Сарапул но Пичи Пурга ёросъёсын. Со сяна, берло кык ар ӵоже 60 сюрслэсь трос гектар музъемъёс кадастр учётэ пуктэмын. Тодэ вайытом, Удмуртиын 1 миллион тонна ю тысь поттыны ужпум пукто. 2022-тӥ арын 937 сюрс тонна люказы. Тегъёс: музъемъёс гуртвозёс Удмуртия  